wannaphong/clean_thaiwikipedia huggingface dataset:
# อาโมส
อาโมส (,;  – ʿĀmōs) เป็นหนึ่งในสิบสองผู้เผยพระวจนะน้อยในคัมภีร์ฮีบรูและพันธสัญญาเดิมของศาสนาคริสต์  คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์ และกระทำพันธกิจในช่วงประมาณ 760–755 ปีก่อนคริสตกาลในรัชสมัยของเยโรโบอัมที่ 2 แห่งราชอาณาจักรอิสราเอล (สะมาเรีย) และอุสซียาห์แห่งราชอาณาจักรยูดาห์ อาโมสอาศัยในราชอาณาจักรยูดาห์ทางใต้ แต่เทศนาในราชอาณาจักรอิสราเอลทางเหนือ ความโดดเด่นของอาโมสคือการพูดต่อต้านความเหลื่อมล้ำระหว่างคนรวยและคนจนที่เพิ่มมาขึ้น โดยมีประเด็นในเรื่องความยุติธรรม พระอำนาจโดยสมบูรณ์ของพระเจ้า และการพิพากษาของพระเจ้า หนังสืออาโมสถือกันว่าเป็นงานเขียนของอาโมส ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมสในหนังสืออาโมสCouey, J. Blake. The Oxford Handbook of the Minor Prophets. p. 424–436. 2021. “In more recent scholarship, one finds greater skepticism about historical reconstructions of Amos’s prophetic career. The superscription and Amaziah narrative are increasingly viewed as late, which raises questions about their historical validity (Coggins 2000, 72, 142–143; Eidevall 2017, 3–7). The vision reports may also belong to later stages of the book’s development (Becker 2001; Eidevall 2017, 191–193). Doubts about the existence of a united monarchy under King David undermine arguments that Amos advocated for a reunified Davidic kingdom (Davies2009, 60; Radine2010, 4). These questions reflect larger scholarly trends, in which prophetic books are increasingly viewed as products of elite scribes. Even if they reflect historical prophetic activity, one cannot uncritically equate the prophet with the author. There may in fact have been no “writing prophets,” in which case Amos loses one source of his/its traditional prestige as the first of this group. Further complicating the matter, the portrait of prophets like Amos as proclaimers of judgment contrasts starkly with surviving records of prophetic activity from other ancient Near Eastern cultures, in which prophets consistently support the state (Kratz 2003).”
# โอบาดีห์
โอบาดีห์ (, ;  – ʿŌḇaḏyā หรือ  – ʿŌḇaḏyāhū; "ผู้รับใช้หรือทาสของยาห์") หรือ Abdias เป็นผู้เผยพระวจนะในคัมภีร์ไบเบิล ตามประเพณีนิยมถือว่าผู้เผยพระวจนะโอบาดีห์เป็นผู้เขียนของหนังสือโอบาดีห์
# หมอกทะเล
thumb|หมอกไอน้ำเหนือทะเลสาบเล็ก ๆ ในตอนเช้าตรู่ของต้นฤดูร้อนในเดือนมิถุนายน ค.ศ. 2014 ในเมืองเบอร์เกน ประเทศนอร์เวย์
thumb|หมอกทะเลเหนือทะเลสาบสุพีเรีย เมืองดูลูธ รัฐมินนิโซตา 5 มกราคม ค.ศ. 2017

หมอกทะเล , ควันน้ำค้างแข็ง, ควันอุณหภูมิใต้จุดเยือกแข็ง  หรือ หมอกไอน้ำ  เป็นหมอกที่เกิดขึ้นเมื่ออากาศเย็นจัดเคลื่อนตัวเหนือน้ำที่อุ่นกว่า หมอกทะเลอาร์กติก (arctic sea smoke) เป็นหมอกทะเลที่ก่อตัวเหนือผืนน้ำเปิดขนาดเล็กในน้ำแข็งทะเล

เกิดขึ้นเมื่อมีกระแสลมอ่อน ๆ ของอากาศเย็นจัดผสมกับชั้นบาง ๆ ของอากาศอุ่นที่อิ่มตัวอยู่เหนือผิวน้ำที่อุ่นกว่า อากาศอุ่นจะถูกทำให้เย็นเกินจุดน้ำค้างและไม่สามารถเก็บไอน้ำได้มากเท่าเดิม จึงเกิดการควบแน่นส่วนเกินออกมา ผลลัพธ์คล้ายกับ "ไอน้ำ" ที่เกิดขึ้นเหนืออ่างน้ำร้อนหรือเครื่องดื่มร้อน หรือแม้แต่บุคคลที่ออกกำลังกาย
หมอกทะเล มีลักษณะการเคลื่อนไหวที่ไม่แน่นอนและอาจเกิดเป็นแนวหมุนวนได้ โดยปกติแล้วจะไม่สูงมาก และการมองจากเรือมักจะมองข้ามมันได้ (แต่เรือเล็กอาจมีความมองเห็นต่ำ) เนื่องจากหมอกถูกจำกัดอยู่ในชั้นอากาศอุ่นที่อยู่เหนือผิวน้ำ อย่างไรก็ตาม มีการสังเกตเห็นแนวของหมอกทะเลที่สูงถึง 20–30 เมตร (70–100 ฟุต) เนื่องจากหมอกชนิดนี้ต้องการอุณหภูมิอากาศที่ต่ำมาก จึงไม่ค่อยพบในภูมิอากาศที่มีอุณหภูมิปานกลาง แต่พบได้บ่อยในเขตอาร์กติกและแอนตาร์กติกา
# หนังสืออาโมส
หนังสืออาโมส  เป็นหนังสือเล่มที่ 3 ในหมวดผู้เผยพระวจนะน้อยในพันธสัญญาเดิม (ทานัค) และเป็นเล่มที่ 2 ตามธรรมเนียมของในฉบับเซปทัวจินต์ของกรีก  คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์Harris, Stephen L., Understanding the Bible. Palo Alto: Mayfield. 1985. และกระทำพันธกิจในช่วงประมาณ 750 ปีก่อนคริสตกาลในรัชสมัยของเยโรโบอัมที่ 2 (788–747 BC) แห่งสะมาเรีย (อิสราเอลเหนือ)Finkelstein, Israel. The Forgotten Kingdom: The Archaeology and History of Ancient Israel. Atlanta: SBL, 2013. Ancient Near East Monographs, Number 5. p. 4. ในขณะที่อุสซียาห์เป็นกษัตริย์แห่งยูดาห์ กล่าวกันว่าอาโมสอาศัยในราชอาณาจักรยูดาห์ แต่เทศนาในราชอาณาจักรอิสราเอลเหนือ โดยว่าด้วยประเด็นเกี่ยวกับความยุติธรรมในสังคม, พระอำนาจโดยสมบูรณ์ของพระเจ้า และการพิพากษาของพระเจ้าที่กลายเป็นแก่นหลักของคำเผยพระวจนะ ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมสCouey, J. Blake. The Oxford Handbook of the Minor Prophets. p. 424–436. 2021. “In more recent scholarship, one finds greater skepticism about historical reconstructions of Amos’s prophetic career. The superscription and Amaziah narrative are increasingly viewed as late, which raises questions about their historical validity (Coggins 2000 72, 142–143; Eidevall 2017, 3–7). The vision reports may also belong to later stages of the book’s development (Becker 2001; Eidevall 2017, 191–193). Doubts about the existence of a united monarchy under King David undermine arguments that Amos advocated for a reunified Davidic kingdom (Davies 2009, 60; Radine 2010, 4). These questions reflect larger scholarly trends, in which prophetic books are increasingly viewed as products of elite scribes. Even if they reflect historical prophetic activity, one cannot uncritically equate the prophet with the author. There may in fact have been no “writing prophets,” in which case Amos loses one source of his/its traditional prestige as the first of this group. Further complicating the matter, the portrait of prophets like Amos as proclaimers of judgment contrasts starkly with surviving records of prophetic activity from other ancient Near Eastern cultures, in which prophets consistently support the state (Kratz 2003)” หนังสืออาโมสเป็นที่รู้จักจาก "น้ำเสียงอันมุ่งร้ายและการบรรยายพระลักษณะอันรุนแรงของพระจ้า" อย่างชัดเจนNoted in the conclusion of Couey, J. Blake. The Oxford Handbook of the Minor Prophets. p. 424–436. 2021.

 โครงสร้าง 
thumb|right|พระดำรัสของพระยาห์เวห์ในหนังสืออาโมสที่ปรากฏบนตราไปรษณียากรอิสราเอล: "เราจะปลูกเขาไว้ในแผ่นดินของเขา
เขาจะไม่ถูกถอนออกไปจากแผ่นดินซึ่งเราได้มอบให้แก่เขาอีกเลย"
thumb|right|250px|Papyrus Oxyrhynchus 846: อาโมส 2 (LXX)
ตามที่ไมเคิล ดี. คูแกน (Michael D. Coogan) ระบุ หนังสืออาโมสสามารถแบ่งโครงสร้างได้ดังต่อไปนี้:
คำพยากรณ์ต่อบรรดาประชาชาติ (1:3–2:6)
คำพยากรณ์เกี่ยวกับคำเผยพระวจนะ (3:3–8)
กล่าวถึงกลุ่มคนในอิสราเอล
ผู้หญิงในสะมาเรีย (4:1–3)
คนรวยในสะมาเรีย (6:1–7)
คนรวยในะเยรูซาเล็ม (8:4–8)
ห้านิมิตที่มุ่งหมายถึงการพิพาษาของพระเจ้าเหนืออิสราเอล คั่นด้วยการเผชิญหน้าระหว่างอาโมสและผู้ฟังในเบธเอล (7:10–17):
ตั๊กแตน (7:1–3)
ไฟ (7:4–6)
สายดิ่ง (7:7–9)
กระจาดผลไม้ (8:1–3)
พระเจ้าข้างแท่นบูชา (9:1–8a)
บทส่งท้าย (9:8b–15)
# ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ
เป็นมังงะญี่ปุ่นที่เขียนและวาดภาพประกอบโดยนากาโนะโซระ ซึ่งมีพื้นฐานมาจาก โดจิน สำหรับผู้ใหญ่ในชื่อเดียวกัน ได้รับการตีพิมพ์ทางออนไลน์ผ่านทางเว็บไซต์ Web Comic Gamma Plus ของสำนักพิมพ์ทาเคโชโบ ตั้งแต่เดือนกันยายน พ.ศ. 2564 และได้ถูกรวบรวมเป็นเล่มทังโกบง 3 เล่ม ซีรีส์อนิเมะออกอากาศตั้งแต่เดือนเมษายนถึงมิถุนายน พ.ศ. 2568

 สื่อตีพิมพ์ 
มังงะ
เขียนและวาดภาพประกอบโดยนากาโนะโซระ, ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ เริ่มเผยแพร่ตอนแรกบนเว็บไซต์มังงะ Web Comic Gamma Plus ของสำนักพิมพ์ทาเคโชโบเมื่อวันที่ 17 กันยายน พ.ศ. 2564 บทตอนต่าง ๆ ได้ถูกรวบรวมเป็นเล่ม ทังโกบง 3 เล่มตั้งแต่เดือนกันยายน พ.ศ. 2567

ซีรีส์นี้ได้รับลิขสิทธิ์เป็นภาษาอังกฤษโดย Seven Seas Entertainment ซึ่งเผยแพร่ภายใต้สำนักพิมพ์ Ghost Ship

อนิเมะ
ซีรีส์อนิเมะทางโทรทัศน์ได้รับการประกาศเมื่อวันที่ 6 กันยายน พ.ศ. 2567 ซีรีส์นี้ผลิตภายใต้สังกัดอนิเมะ Deregula ของบริษัท WWWave และมีกำหนดออกอากาศในปี พ.ศ. 2568
 อ้างอิง
# พระยาโชฎึกราชเศรษฐี (ทองจีน ไกรฤกษ์)
พระยาโชฎึกราชเศรษฐี (ทองจีน ไกรฤกษ์) เป็นขุนนางซึ่งได้รับพระราชทานโปรดเกล้าฯ เป็นพระยาโชฎึกราชเศรษฐีในสมัยพระบาทสมเด็จพระนั่งเกล้าเจ้าอยู่หัว

ประวัติ
พระยาโชฎึกราชเศรษฐี (ทองจีน ไกรฤกษ์) เป็นบุตรคนโตของพระยาไกรโกษา (เริก) มีบุตรกับคุณหญิงจุ้ย เอกภรรยา ซึ่งได้
ให้กำเนิดบุตรธิดา 3 คน คือ นายทองจีน คือพระยาโชฎึกราชเศรษฐี คนที่สองเป็นหญิงชื่อยี่สุ่น เป็นเจ้าจอมในรัชกาลที่ 2 และนายสุด ภายหลังได้รับพระราชทานบรรดาศักดิ์เป็นหลวงเดชนายเวร หรือหลวงนายเดช

ทองจีนน่าจะเกิดในรัชกาลสมเด็จพระเจ้ากรุงธนบุรี เริ่มรับราชการเป็นมหาดเล็กในรัชกาลที่ 1 แห่งกรุงรัตนโกสินทร์ ท่าน
ได้เลื่อนยศบรรดาศักดิ์หลายครั้ง จนได้เป็นพระยาโชฎึกราชเศรษฐีในรัชกาลที่ 3 ตำแหน่งนี้เป็นเจ้ากรมท่าซ้ายฝ่ายจีน ประสานงานระหว่างระหว่างรัฐบาลไทยกับชาวจีน ปรากฏหลักฐานว่าพระยาโชฎึกราชเศรษฐี ในรัชกาลที่ 3 ถูกกริ้วต้องออกจากราชการอยู่คราวหนึ่ง ครั้นมาถึงรัชกาลที่ 4 พระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ทรงเห็นว่าที่ต้องออกจากราชการนั้น ไม่มีความผิดจึงทรงพระกรุณาโปรดเกล้า ฯ พระราชทานพานทอง และให้เข้ารับราชการตำแหน่งหน้าที่ตามเดิม

พระยาโชฎึกฯ ได้แต่งโคลงบทหนึ่งเรื่อง การบริหารกายของนักพรตจีน โคลงนี้รวมอยู่ในชุมนุมโคลงฤาษีดัดตน ซึ่งจารึกไว้ที่วัดพระเชตุพน ท่านเป็นแม่กองสร้างป้อมวิเชียรโชฎก จังหวัดสมุทรสาคร ท่านเป็นผู้บูรณะวัดทองนพคุณในสมัยรัชกาลที่ 3

พระยาโชฎึกฯ ถึงแก่อนิจกรรมเมื่อ พ.ศ. 2395 (จุลศักราช 1214)

บุตรธิดา
พระยาโชฎึกราชเศรษฐี (ทองจีน) มีบุตรจำนวน 1 คน กับคุณหญิงนก คือ เจ้าจอมอิ่ม ย่าหรัน

พระยาโชฎึกราชเศรษฐี (ทองจีน) มีบุตรจำนวน 8 คน กับภรรยาอื่น คือ
 คุณหญิงพลอย ภรรยาพระยากระสาปน์กิจโกศล (โหมด อมาตยกุล)
 ช ชื่อ นวม
 พระมงคลรัตนราชมนตรี (ช่วง)
 ช ชื่อ จอน
 ช ชื่อ แสง
 ญ ชื่อ พยอม  ภรรยาจมื่นสิทธิ์แสนยารักษ์  (อ่ำ  อมาตยกุล)
 ญ ชื่อ เกษร  ภรรยานายจ่ารง  (กลิ่น  บุณยรัตพันธุ์)
 ญ ชื่อ ต่วน
# เซริฟา
เซริฟา (Serifa) เป็นไทป์เฟซแบบมีเชิงสี่เหลี่ยมมุมฉากที่สร้างขึ้นโดยเอเดรียน ฟรูติเกอร์ (Adrian Frutiger) ในปี พ.ศ. 2510 แบบอักษรนี้มีพื้นฐานมาจากตระกูล Univers ในปี พ.ศ. 2557 นักออกแบบ Jake Tilson ใช้ฟอนต์นี้กับตราของ National Theatre

 ฟอนต์อื่นที่เกี่ยวข้อง 
 DilleniaUPC ซึ่งเป็นฟอนต์อักษรไทย ที่แถมมาพร้อมกับ Microsoft Windows มีรูปอักขระละตินที่หมือนกับของเซริฟาทุกประการ แต่ว่ารูปอักขระของ DilleniaUPC จะมีความกว้างน้อยกว่า (condensed) เมื่อเทียบกับรูปสัญลักษณ์ของเซริฟา
 Hepta Slab เป็นฟอนต์เสรีและโอเพนซอร์สที่ค่อนข้างคล้ายกับเซริฟา
# เมียม
เมียม (ミームいろいろ夢の旅, Miimu Iro Iro Yume no Tabi, แปลว่า มิมุ นักเดินทางแห่งความฝันและการค้นพบอันไร้ขีดจำกัด) เป็นซีรีส์โทรทัศน์อนิเมะของญี่ปุ่นที่สร้างโดยบริษัทนิปปงแอนิเมชัน รายการนี้ฉายครั้งแรกตั้งแต่ ค.ศ. 1983 ถึง ค.ศ. 1985 และมุ่งเน้นด้านการศึกษาเป็นหลัก โดยปกติแล้วตอนต่าง ๆ จะเกี่ยวกับการค้นพบและสิ่งประดิษฐ์ทางวิทยาศาสตร์ แม้ว่าจะมีเรื่องราวและสถานการณ์ที่เป็นอนาคตรวมถึงบันเทิงคดีแนววิทยาศาสตร์อยู่บ้างก็ตาม

 เนื้อหา 
แต่ละตอนมีความยาว 30 นาที และโดยทั่วไปจะนำเสนอการค้นพบที่สำคัญในประวัติศาสตร์ของวิทยาศาสตร์

 บุคคลสำคัญที่นำเสนอในรายการ 
 อัลเบิร์ต ไอน์สไตน์
 อเล็กซานเดอร์ เฟลมมิง
 อเล็กซานเดอร์ เกรแฮม เบลล์
 อัลเฟรท เวเกอเนอร์
 ชาลส์ ดาร์วิน
 กาลิเลโอ กาลิเลอี
 จอร์จ สตีเฟนสัน
 ไอแซก นิวตัน
 เจมส์ วัตต์
 ฌ็อง-อ็องรี ฟาบร์
 ฌ็อง-ฟร็องซัว ช็องปอลียง
 โยฮันเนิส เค็พเพลอร์
 หลุยส์ ปาสเตอร์
 นีเซฟอร์ เนียปส์
 ทอมัส เอดิสัน
 พี่น้องไรต์

 การออกอากาศระหว่างประเทศ 
ซีรีส์นี้ได้รับการแปลเป็นหลายภาษา รวมถึงภาษาสเปน (ในชื่อ Los mil viajes en los sueños de Mimi), ฝรั่งเศส (ในชื่อ Ordy ou les Grandes Découvertes), ภาษาโปรตุเกส (ในชื่อ Descobertas semlimite), ภาษาฮีบรู (ในชื่อ διμι τος ἀτγαлίος ἀγάδογοτ, ดิมี ตามรอยการค้นพบอันยิ่งใหญ่, ดิมี เบอิกวอต ฮาตักเลียต ฮากโดลอต), ภาษาอาหรับ (ในชื่อ اسألوا لبيبة; ลองถามลาบีบาฮ์สิ; "Is'aloo Labeebah"), ภาษาเซอร์เบีย-โครเอเชีย (ในชื่อ Otkriča bez granica), ภาษามาซิโดเนีย (ในชื่อ Otkritica без граника), ภาษาเปอร์เซีย (ในชื่อ "ماجراهای دانی‌"; การผจญภัยของดานี) ภาษาดัตช์ (ในชื่อ Endless Discoveries) และภาษากวางตุ้ง (ในชื่อ 小豆丁)
# ขนาดเชิงพื้นที่
ขนาดเชิงพื้นที่ (Spatial scale) คือการประยุกต์ใช้คำว่า สเกล เพื่ออธิบายหรือจัดประเภท (เช่นตาม ลำดับความสำคัญ) ของขนาดของพื้นที่ (หรือเชิง พื้นที่) หรือขอบเขตที่ปรากฏการณ์หรือกระบวนการเกิดขึ้น 

ตัวอย่างเช่น ในฟิสิกส์ วัตถุหรือปรากฏการณ์สามารถเรียกได้ว่าเป็นขนาดจุลภาคถ้าเล็กเกินกว่าจะมองเห็นได้ ในอุตุนิยมวิทยา ภูมิอากาศจุลภาคคือภูมิอากาศที่เกิดขึ้นในพื้นที่เฉพาะ เช่น ภูเขา หุบเขา หรือใกล้ชายฝั่ง ในสถิติ เมกะเทรนด์ เป็นแนวโน้มทางการเมือง สังคม เศรษฐกิจ สิ่งแวดล้อม หรือเทคโนโลยีที่ครอบคลุมทั้งโลกหรือมีระยะเวลานานมาก แนวคิดนี้ยังถูกนำมาใช้ในภูมิศาสตร์ ดาราศาสตร์ และอุตุนิยมวิทยา 

การแบ่งประเภทเหล่านี้อาจค่อนข้างเป็นการกำหนดแบบสุ่ม ในบางกรณี เมกะ- อาจครอบคลุมขอบเขตระดับโลก ในขณะที่ในบริบทอื่น ๆ อาจครอบคลุมเพียงทวีปหรือภูมิภาค การตีความ เมโซ- และ มาโคร- จึงต้องปรับให้เหมาะสมตามสถานการณ์

thumb|left|แอนิเมชันนี้แสดงถึงความยิ่งใหญ่ของขนาดวัตถุบางอย่างในจักรวาลของเรา

+ ตัวอย่างขนาดในภูมิศาสตร์และอุตุนิยมวิทยา ขนาด  ความยาว                พื้นที่                                                 คำอธิบาย  จุลภาค  1 เมตร – 1 กิโลเมตร  1 ม.2 – 1 กม.2  ท้องถิ่น  เมโซ  1 กิโลเมตร - 100 กิโลเมตร         1 กม.2 - 10,000 กม.2             ภูมิภาค  มาโคร  100 กิโลเมตร - 10,000 กิโลเมตร    10,000 กม.2 - 100,000,000 กม.2   ทวีป  เมกะ   10,000 กิโลเมตร - 1,000,000 กิโลเมตร         100,000,000 - 10,000,000,000 กม.2   ระดับโลก  กิกะ   >1,000,000 กิโลเมตร        >10,000,000,000 กม.2   เหนือระดับโลก
# ทะลุมิติไปเป็นยอดนักขายออนไลน์ในต่างโลกของชายวัยสี่สิบ
เป็นซีรีส์ไลต์โนเวลญี่ปุ่นที่เขียนโดยฮิฟุมิ อาซาคุระ และวาดภาพประกอบโดยยามากาวะ ซีรีส์เรื่องนี้เผยแพร่ครั้งแรกบนเว็บไซต์โชเซ็ตสึกะ นิ นาโร โดยได้อัปโหลดตอนต่าง ๆ ตั้งแต่เดือนกันยายน พ.ศ. 2560 ถึงเดือนมิถุนายน พ.ศ. 2564 ต่อมาได้รับการนำมาตีพิมพ์โดยเอสบีครีเอทีฟและทูกิคุรุ คอร์ปอเรชั่น และเริ่มตีพิมพ์ภายใต้สำนักพิมพ์ไลต์โนเวลทูกิคุรุ บุ๊ค ในเดือนพฤษภาคม พ.ศ. 2561 มังงะที่วาดภาพประกอบโดยอุมิฮารุ ได้รับการตีพิมพ์เป็นตอนในนิตยสารจีแฟนตาซีรายเดือนของสแควร์เอนิกซ์ ตั้งแต่เดือนเมษายน พ.ศ. 2562 จนถึงเดือนพฤษภาคม พ.ศ. 2567 ซีรีส์อนิเมะทางโทรทัศน์ที่ผลิตโดยอีสท์ ฟิช สตูดิโอ เริ่มออกอากาศตั้งแต่เดือนมกราคมจนถึงเดือนเมษายน พ.ศ. 2568

 เนื้อเรื่อง 
เคนอิจิ ฮามาดะ นักวาดการ์ตูนอิสระวัย 38 ปีที่ทำงานในโตเกียวเริ่มไม่พอใจกับชีวิตของเขา หลังจากย้ายกลับมาบ้านเกิด เขากำลังเริ่มปรับตัวเข้ากับวิถีชีวิตใหม่ แต่กลับพบว่าตัวเองต้องย้ายไปสู่อีกโลกหนึ่ง ที่นั่นเขาค้นพบว่าเขาสามารถเชื่อมต่ออินเตอร์เน็ตของโลกและเข้าถึงเว็บไซต์ช็อปปิ้งออนไลน์ที่เขาชื่นชอบได้ เขาใช้ทักษะนี้ในการขายและซื้อสิ่งของที่เขาต้องการและหารายได้เพื่อเลี้ยงชีพในโลกใหม่นี้ แต่เมื่อเวลาผ่านไป เขาก็เริ่มได้ยินข่าวลือว่าเขาอาจไม่ใช่คนเดียวจากโลกที่ติดอยู่ที่นี่

 ตัวละคร 

 สื่อ 
 ไลต์โนเวล 
ทะลุมิติไปเป็นยอดนักขายออนไลน์ในต่างโลกของชายวัยสี่สิบเขียนโดยฮิฟุมิ อาซาคุระ ได้เผยแพร่ครั้งแรกในเว็บไซต์โชเซ็ตสึกะ นิ นาโร ตั้งแต่วันที่ 13 กันยายน พ.ศ. 2560 จนถึงวันที่ 24 มิถุนายน พ.ศ. 2564 ต่อมาได้รับการตีพิมพ์โดยเอสบีครีเอทีฟและสึกิคุรุ คอร์ปอเรชั่น ซึ่งเริ่มตีพิมพ์ภายใต้สำนักพิมพ์ไลต์โนเวลสึกิคุรุ บุ๊ค โดยมีภาพประกอบที่วาดโดยยามาคาวะ ในวันที่ 10 พฤษภาคม พ.ศ. 2561 ได้ออกจำหน่ายแล้วจำนวน 3 เล่ม ณ วันที่ 10 เมษายน พ.ศ. 2562

 มังงะ 
มังงะที่วาดภาพประกอบโดยอุมิฮารุ ได้รับการตีพิมพ์เป็นตอนในนิตยสารจีแฟนตาซีรายเดือนของสแควร์เอนิกซ์ ตั้งแต่วันที่ 18 เมษายน พ.ศ. 2562 จนถึง 17 พฤษภาคม พ.ศ. 2567 ตอนต่างๆ เหล่านี้ได้รับการรวบรวมตีพิมพ์เป็นเล่ม(ทังโกบง)จำนวน 7 เล่ม ณ เดือนกุมภาพันธ์ พ.ศ. 2567 ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

 อนิเมะ 
มีการประกาศสร้างซีรีส์อนิเมะโทรทัศน์เมื่อวันที่ 17 สิงหาคม พ.ศ. 2567 ซีรีส์นี้ผลิตโดยสตูดิโออีสท์ ฟิช สตูดิโอ และกำกับโดยโยชิฮิเดะ ยูซุมิ โดยบทที่เขียนโดยมาซานาโอะ อากาโฮชิ ออกแบบตัวละครโดยฮิโรยูกิ โมริกุจิ และเพลงประกอบที่แต่งโดยคุจิระ ยูเมมิ ออกอากาศตั้งแต่วันที่ 9 มกราคม จนถึงวันที่ 3 เมษายน พ.ศ. 2568 ทางช่องเอที-เอ็กซ์และช่องอื่นๆ ในเครือข่าย เพลงเปิดของเรื่องคือ "Give&Take" ขับร้องโดยอาซากะ เพลงปิดของเรื่องคือ  ร้องโดยคิมิโนเนะ ครันชีโรลได้ทำการสตรีมเรื่องนี้

 รายชื่อตอน
# การแบนราบ
thumb|right|200px |ทรงกลมรัศมี  ถูกบีบอัดเป็นทรงรีหมุนแบน
การแบนราบ (Flattening) เป็นมาตรการของการบีบอัดของวงกลมหรือทรงกลมตามเส้นผ่านศูนย์กลาง เพื่อสร้างวงรีหรือทรงรีหมุน (ทรงรี) ตามลำดับ คำอื่นที่ใช้คือ ความรี หรือ ความแบน สัญลักษณ์ที่ใช้แทนการแบนราบมักจะใช้  และมีนิยามในรูปของกึ่งแกนยาวและกึ่งแกนสั้น  และ  ของวงรีหรือทรงรีเป็น

ปัจจัยการบีบอัดจะเป็น  ในแต่ละกรณี สำหรับวงรี ค่านี้ยังเป็นอัตราส่วนลักษณะ (aspect ratio) ของวงรีนั้นด้วย

 คำนิยาม 
มีสามรูปแบบของการแบนราบ: การแบนราบ  บางครั้งเรียกว่า การแบนราบแบบแรก, รวมถึงการแบนราบอื่นอีกสองแบบคือ  และ  ที่บางครั้งเรียกว่า การแบนราบแบบที่สอง,เช่น  เรียกว่า การแบนราบแบบที่สอง ใน:   อย่างไรก็ตาม,  เรียกว่า การแบนราบแบบที่สอง ใน:  บางครั้งจะถูกแทนด้วยสัญลักษณ์,     หรือบางครั้งเรียกว่า การแบนราบแบบที่สอง และ การแบนราบแบบที่สาม ตามลำดับ.

ในนิยามข้างต้น,  เป็นมิติที่ใหญ่กว่า (เช่น กึ่งแกนยาว) ในขณะที่  เป็นมิติที่เล็กกว่า (กึ่งแกนสั้น) การแบนราบทุกประเภทมีค่าเป็นศูนย์ในกรณีของวงกลม 

ตารางต่อไปนี้สรุปประเภทของการแบนราบ:
{| class="wikitable" style="border:1px solid darkgray;" cellpadding="5"
! style="padding-left: 0.5em" scope="row" | การแบนราบแบบแรก 
| style="padding-left: 0.5em" |  
| style="padding-left: 0.5em" | 
| style="padding-left: 0.5em " | พื้นฐาน อ้างอิงทางภูมิศาสตร์ ถูกระบุด้วยการให้ 
|-
! style="padding-left: 0.5em" scope="row" | การแบนราบแบบที่สอง
| style="padding-left: 0.5em" |  
| style="padding-left: 0.5em" | 
| style="padding-left: 0.5em" | ใช้น้อยมาก
|-
! style="padding-left: 0.5em" scope="row" | การแบนราบแบบที่สาม 
| style="padding-left: 0.5em" | 
| style="padding-left: 0.5em" |  
| style="padding-left: 0.5em" | ใช้ในงานคำนวณทางภูมิศาสตร์เป็นพารามิเตอร์ขยายขนาดเล็กF. W. Bessel, 1825, Uber die Berechnung der geographischen Langen und Breiten aus geodatischen Vermessungen, Astron.Nachr., 4(86), 241–254, , translated into English by C. F. F. Karney and R. E. Deakin as The calculation of longitude and latitude from geodesic measurements, Astron. Nachr. 331(8), 852–861 (2010), E-print ,     
|}

 อัตลักษณ์ 
การแบนราบเหล่านี้สามารถสัมพันธ์กันได้:

การแบนราบยังสัมพันธ์กับพารามิเตอร์อื่น ๆ ของวงรีอีกด้วย เช่น:

ที่นี่ หมายถึง ความรี (eccentricity)
# หนังสือนาฮูม
หนังสือนาฮูม  เป็นส่วนที่ 7 ของหนังสือสิบสองผู้เผยพระวจนะน้อยในคัมภีร์ฮีบรู ถือกันว่าเขียนโดยผู้เผยพระวจนะนาฮูม และอาจะเขียนในเยรูซาเล็มเมื่อศตวรรษที่ 7 ก่อนคริสตกาล"There is no explicit date in the book of Nahum, but internal evidence suggests a date in the mid-seventh century." 

 สำเนาต้นฉบับยุคต้นที่หลงเหลือ 
ต้นฉบับดั้งเดิมเขียนในภาษาฮีบรู 

บางสำเนาต้นฉบับในยุคต้นที่มีเนื้อหาของหนังสือนาฮูมเป็นภาษาฮีบรู มีลักษณะเป็นต้นฉบับเมโซเรติก ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)

ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4QpNah ที่รู้จักในชื่อ "คำอธิบายนาฮูม" (Nahum Commentary; ศตวรรษที่ 1 ก่อนคริสกาล);VanderKam, James C., The Dead Sea Scrolls Today, Grand Rapids: Eerdmans, 1994. pp. 10-11. 4Q82 (4QXIIg; ศตวรรษที่ 1 ก่อนคริสกาล). และ Wadi Murabba'at MurXII (คริสต์ศตวรรษที่ 1)

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; คริสต์ศตวรรษที่ 4), ฉบับซีนาย (Codex Sinaiticus; S; BHK: S; คริสต์ศตวรรษที่ 4), ฉบับอะเล็กซานเดรีย (Codex Alexandrinus; A; A; คริสต์ศตวรรษที่ 5) และฉบับมาร์ชาล (Codex Marchalianus; Q; Q; คริสต์ศตวรรษที่ 6)
# หนังสือมีคาห์
หนังสือมีคาห์  เป็นส่วนที่ 6 ของหนังสือสิบสองผู้เผยพระวจนะน้อยในคัมภีร์ฮีบรูBen Zvi (2000), p. 4 หนังสือมีคาห์บันทึกคำกล่าวของมีคาห์ ผู้มีชื่อว่า Mikayahu  มีความหมายว่า "ใครจะเหมือนพระยาห์เวห์"Mays (1976), p. 1 ผู้เผยพระวจนะเมื่อศตวรรษที่ 8 ก่อนคริสตกาลจากหมู่บ้านโมเรเชทในยูดาห์ (ชื่อภาษาฮีบรูจากวรรคเปิด: מיכה המרשתי)Limburg (1988), p. 160

หนังสือมีคาห์มี 3 ส่วนหลัก ได้แก่ บทที่ 1–2, 3–5 และ 6–7 แต่ส่วนขึ้นต้นด้วยคำว่า "จงฟัง" โดยมีรูปแบบของการประกาศถึงหายนะและการแสดงออกซึ่งความหวังสลับกันไปในแต่ละส่วนLimburg (1988), p. 159 มีคาห์ตำหนิผู้นำที่อยุติธรรม และปกป้องสิทธิคนจนจากคนรวยและผู้มีอำนาจKing (1988), pp. 27–28 ขณะเดียวกันก็มองไปข้างหนึ่งถึงโลกที่มีสันติสุขโดยมีศูนย์กลางที่ศิโยนภายใต้การปกครองของกษัตริย์องค์ใหม่ในเชื้อสายของดาวิดSweeney (2000), pp. 341–42

แม้ว่าหนังสือมีคาห์ค่อนข้างสั้น แต่ก็มีบทคร่ำครวญ (1:8–16; 7:8–10), การแสดงองค์ของพระเจ้า (1:3–4), คำอธิษฐานสรรเสริญแห่งการร้องทุกข์และแสดงความเชื่อมั่น (7:14–20),Coogan (2009), p. 284 และ "คดีความเรื่องพันธสัญญา" (6:1–8) ซึ่งมีลักษณะเฉพาะตัวที่พระยาห์เวห์ (พระเจ้า) ทรงฟ้องร้องอิสราเอลฐานละเมิดข้อตกลงในพันธสัญญาของโมเสสCoogan (2009), p. 265
# จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดสมุทรปราการ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ และตำบลท้ายบ้าน)

 เขตเลือกตั้งที่ 2 
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ)
# ความรี
ในการสื่อสารและไฟเบอร์ออปติกส์ ความรี (Ovality) หรือ ความไม่กลม คือระดับของการเบี่ยงเบนจากความกลมสมบูรณ์ของส่วนตัดขวางของแกนหรือการเคลือบของไฟเบอร์

ส่วนตัดขวางของแกนและการเคลือบถือว่าเป็นวงรีในประมาณการแรก และความรีถูกกำหนดเป็นสองเท่าของการแบนราบแบบที่สามของวงรี  โดยที่ a คือความยาวของกึ่งแกนใหญ่และ b คือความยาวของกึ่งแกนเล็ก ค่าที่ไม่มีมิตินี้อยู่ระหว่าง  และ  และอาจคูณด้วย  เพื่อแสดงความรีเป็นเปอร์เซ็นต์ นอกจากนี้ ความรีของแกนหรือการเคลือบอาจระบุโดย สนามการทนทาน ที่ประกอบด้วยวงกลมที่อยู่ภายในซึ่งขอบเขตของส่วนตัดขวางต้องอยู่ภายใน

ในการวัด ความรีหมายถึงปริมาณของความไม่กลมของรูหรือชิ้นส่วนทรงกระบอกในรูปแบบของวงรีทั่วไป

 ในเคมี 
ในเคมีเชิงคอมพิวเตอร์ โดยเฉพาะในความสัมพันธ์ระหว่างโครงสร้างและกิจกรรมเชิงปริมาณ (QSAR) ความรี หมายถึงการวัดว่า รูปร่างของโมเลกุลใกล้เคียงกับทรงกลม (ในด้านหนึ่ง) หรือทรงกระบอก (ในอีกด้านหนึ่ง) หรือไม่ ความรีถูกอธิบายโดยอัตราส่วนของปริมาตรต่อพื้นที่:

ที่นี่:

 O = ความรี
 A = พื้นที่
 V = ปริมาตร

ความรีของอะตอมฮีเลียม (He) คือ 1.0 และของ HC24H (12 พันธะคู่สาม) คือ ~1.7
# รอน เยตส์
รอนัลด์ เยตส์ (, 15 พฤศจิกายน 1937 – 6 กันยายน 2024) เป็นอดีตนักฟุตบอลอาชีพชาวสกอตแลนด์ที่เล่นในตำแหน่งเซ็นเตอร์แบ็ก

เขาเริ่มต้นเส้นทางนักฟุตบอลอาชีพกับดันดียูไนเต็ด ในปี 1957 ก่อนจะย้ายมาค้าแข้งให้กับลิเวอร์พูล ในปี 1961 ในช่วง 10 ปีที่เขาเป็นกัปตันทีมลิเวอร์พูล เขาสามารถพาทีมคว้าแชมป์สำคัญได้ถึง 6 รายการ ประกอบด้วย แชมป์ดิวิชัน 1 (เทียบเท่าพรีเมียร์ลีกในปัจจุบัน) 2 สมัย เอฟเอคัพ 1 สมัย และแชริตีชีลด์ อีก 3 สมัย หลังออกจากลิเวอร์พูลในปี 1971 เขาย้ายไปอยู่กับแทรนเมียร์โรเวอส์ และทำหน้าที่เป็นทั้งผู้เล่น-ผู้จัดการทีมเป็นเวลา 3 ปี ก่อนจะไปรับตำแหน่งเดียวกันที่บาร์โรว์ และซานตา บาร์บารา คอนดอร์ส

นอกจากนี้เขายังติดทีมชาติสกอตแลนด์จำนวน 2 นัด

 อาชีพ 
เยตส์เป็นนักฟุตบอลเยาวชนทีมชาติสกอตแลนด์รุ่นอายุไม่เกิน 15 ปี โดยเล่นให้กับ Aberdeen Lads' Club ซึ่งเป็นสโมสรฟุตบอลเยาวชนชื่อดังในเมืองแอเบอร์ดีนบ้านเกิดของเขา ในปี 1956 หลังจากขาหัก เยตส์ได้ไปทดสอบฝีเท้ากับทีมเอลจินซิตี ซึ่งเป็นทีมในไฮแลนด์ลีก แต่ไม่ได้รับการเสนอสัญญา

 ดันดียูไนเต็ด 
ในปี 1957 เขาเซ็นสัญญาเข้าร่วมทีมดันดียูไนเต็ด ซึ่งเป็นสโมสรฟุตบอลในระดับดิวิชันสองของสกอตแลนด์ โดยในสมัยนั้นสโมสรแห่งนี้ยังไม่ได้เป็นสโมสรอาชีพเต็มตัวนักเตะส่วนใหญ่จะทำงานประจำควบคู่ไปกับการเล่นฟุตบอล ก่อนที่จะเซ็นสัญญากับสโมสร เขาทำงานเป็นคนงานในโรงฆ่าสัตว์ที่เมืองแอเบอร์ดีน

อาชีพของเยตส์เริ่มก้าวกระโดดหลังจากที่เจอร์รี เคอร์ เข้ามาเป็นผู้จัดการทีมในปี 1959 เคอร์มองว่าเยตส์มีความสำคัญต่อทีมมากขนาดที่เขาได้ขอให้หน่วยงานทหารปล่อยตัวเยตส์มาลงเล่นให้กับทีมทุกวันเสาร์ ในช่วงที่เยตส์กำลังรับราชการทหาร ในฤดูกาล 1959-1960 ซึ่งเป็นฤดูกาลแรกที่เคอร์เข้ามาคุมทีมอย่างเต็มตัว เซนต์จอห์นสโตนคว้าแชมป์ดิวิชันสองได้สำเร็จ สำหรับทีมที่เป็นคู่แข่งหลักของยูไนเต็ดในการแย่งชิงอันดับที่สองเพื่อเลื่อนชั้น คือ ฮามิลตัน อะคาเดมิคัล และควีน ออฟ เดอะ เซาท์
# มีอา มัลโควา
มีอา มัลโควา (1 กรกฎาคม ค.ศ. 1992 –) เป็นนักแสดงภาพยนตร์ลามกชาวอเมริกัน เธอได้รับรางวัลหลายรางวัล รวมทั้งรางวัลเอวีเอ็น ค.ศ. 2014 สาขาดาราสาวหน้าใหม่ยอดเยี่ยม และรางวัลเอกซ์บิซ ค.ศ. 2017 สาขานักแสดงนำหญิงยอดเยี่ยม นอกจากนี้ มัลโควายังได้แสดงในภาพยนตร์สารคดีสั้นบทพูดเดี่ยวแนวลามกอนาจารของอินเดีย และภาพยนตร์ระทึกขวัญแนวอีโรติกของอินเดีย ซึ่งกำกับโดยราม โคปาล วัรมา ส่วนใน ค.ศ. 2022 เธอเริ่มสตรีมเกมวิดีโอแบบสดบนทวิตช์ ซึ่งมัลโควาได้รับการยกให้เป็นหนึ่งในนักแสดงหนังโป๊ที่ได้รับความนิยมมากที่สุดในโลก

 ชีวิตส่วนตัว 
บ้านเกิดของมัลโควาอยู่ที่ปาล์มสปริงส์ และจัสติน ฮันต์ พี่ชายของเธอก็เป็นนักแสดงหนังโป๊เช่นกัน รัฐแคลิฟอร์เนีย นอกจากนี้ เธอได้ระบุว่าเธอเป็นผู้ที่เชื่อว่าพระเจ้าไม่มีอยู่จริง